
Narva Linnavalitsuse 19.01.2022 korralduse nr 49-k 
„Ajutise komisjoni moodustamine“ muutmine

1. Asjaolud ja menetluse käik
Narva Linnavalitsuse 19.01.2022 korraldusega nr 49-k moodustati Narva linna päevakeskuse kontseptsiooni väljatöötamiseks ajutine komisjon.
Päevakeskuse loomise esialgseks eesmärgiks on edendada ja säilitada eakatel suhtlemis- ja       tegutsemisaktiivsust, pakkudes eesmärgistatud ja mõtestatud tegevust vaba aja veetmise, huvitegevuse, toimetuleku toetamise ja sotsiaalse aktiivsuse säilitamise kaudu.
Ajutine komisjon tegi 04.04.2022 ettepaneku korraldada õppekäike teistesse päevakeskustesse,                     et kogemustest õppida. Kuna see nõuab rohkem aega, tuleb Narva linna päevakeskuse kontseptsiooni esitamise tähtaega pikendada kuni 30.05.2022.
Töökäigus tekkis ka vajadus muuta komisjoni koosseisu.

2. Õiguslikud alused
2.1. Haldusmenetluse seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes.
2.2. Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. 

3. Otsus
3.1. Välja arvata Narva Linnavalitsuse 19.01.2022 korraldusega nr 49-k „Ajutise komisjoni moodustamine“ kinnitatud  ajutise komisjoni komisjoni koosseisust Narva Linnavalitsuse Kultuuriosakonna juhataja asetäitjat Larissa Degel’it.
3.2. Määrata ajutise komisjoni komisjoni liikmeks Narva Linnavalitsuse Kultuuriosakonna haridusteenistuse peaspetsialisti Irina Panfilova’t.
3.3. Muuta 19.01.2022 korralduse nr 49-k punkt 3.2. ja sõnastada järgmiselt:
„3.2. Pikendada Narva Linnavalitsusele Narva linna päevakeskuse kontseptsiooni esitamise                 tähtaega kuni 30.05.2022.“

4. Rakendussätted
4.1.  Korraldus jõustub seaduses sätestatud korras.
4.2.  Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras                   30 päeva jooksul arvates korralduse teatavakstegemisest.

